cyanic-selkie/wikianc huggingface dataset:
Sfagni
Sfagni (Sphagnum) ir sūnu ģints. Sfagni, saukti arī par baltajām sūnām, ir muklājiem, purviem un mitriem mežiem raksturīga sūnu grupa. Tās ir daudzgadīgas sūnas ar pušķveida zariem un tievu stumbru, kas apakšdaļā pamazām atmirst un tā veido kūdru. Sfagni spēj uzsūkt lielu ūdens daudzumu, tādējādi ietekmējot ekoloģiju. Pasaulē ir ap 150 sfagnu sugu, Latvijā konstatētas 37.
Sfagnu lapām nav dzīslas, plātnes šūnas ir divu veidu — garās un zaļās hlorocistas, kas satur hlorofilu un asimilē, un bezkrāsainās, tukšās hialocistas, kuru apvalks ir ar gredzenveida uzbiezējumiem un daudzām porām ūdens un barības vielu uzņemšanai un piegādei hlorocistām.
Vēsturiski sfagni izmantoti spraugu aizdrīvēšanai laivās un ēkās, bišu stropu ieziemošanai un mājlopu pakaišiem. Sfagni lietoti arī apsējos un paketēs medicīnā.
Brīvā Latvija (laikraksts)
"Brīvā Latvija" ir iknedēļas laikraksts latviešiem, kas dzīvo ārpus Latvijas, galvenokārt tiem, kas dzīvo Rietumeiropā. Laikraksta "Brīvā Latvija" līdzīpašnieces ir Rietumeiropas latviešu kopienas. Laikraksta valdes locekļi ir Lielbritānijas, Vācijas un Zviedrijas latviešu kopienu pārstāvji.
Vēsture
Avīzi "Brīvā Latvija" izveidoja 1986. gadā, apvienojot divus trimdas latviešu laikrakstus: "Londonas Avīze" (dibināta 1942. gadā) un "Latvija" (dibināta 1946. gadā pēckara DP nometnēs Rietumvācijā). Pēc Latvijas neatkarības atjaunošanas 1990. gadu vidū laikraksta iespiešanu turpināja Rīgā, uz kurieni vēlāk arī pārcēlās laikraksta redaktore.
Elizabete Hūvere
Elizabete Hūvere ir izdomāts tēls animācijas seriālā Simpsoni. Elizabete Hūvere strādā par 2. klases skolotāju Springfīldas pamatskolā. Elizabete pazīstama ar to, ka parasti piedzeras - tas ļoti labi tiek atspoguļots kādā sērijā, kurā Hūvere guļ ventilācijas šahtā ar Ziemassvētku vecīša mazo palīgu. Viņas klasē mācās vairāki skolēni, tajā skaitā Līza Simpsone
Susāji
Susāji (arī Susaji) ir ciems Viļakas novada Susāju pagastā. Izvietojies pagasta dienvidaustrumu daļā 4,6 km no pagasta un novada centra Viļakas un 241,8 km no Rīgas.
Apdzīvotā vieta izvietojusies pie autoceļa P35 (Gulbene—Balvi—Viļaka—Krievijas robeža (Vientuļi)), netālu no Meirupītes iztekas.
Iedzīvotāju skaita izmaiņas
Esošajās robežās, pēc CSB datiem.
Sedliene
Sedliene ir pazeminājums starp divām nogāzēm, kura abās pusēs pāriet ielejās. Kalnu rajonos sedlieni sauc arī par kalnu pāreju.
Alina Stadņika-Mahiņa
Alina Stadņika-Mahiņa (uk; dzimusi ) ir ukraiņu brīvā stila cīkstone, 2013. gada pasaules čempione, 2013. un 2019. gada Eiropas čempione, Pasaules un Eiropas čempionātu medaļniece.
Biogrāfija
Mahiņa dzimusi 1991. gada 3. janvārī Čitā (Aizbaikāla novads). 1994. gadā viņas ģimene pārcēlusies uz Ukrainu. Bijusi precējusies ar ukraiņu cīkstoņa Andreja Stadņika jaunāko brāli Romanu Stadņiku, 2013. gadā šķīrusies. 2014. gada septembrī apprecējusies ar Dimitriju Berežnoju.
Rezultāti starptautiskās sacensībās
=== Olimpiskās spēles ===
Kendlmasas salas
Kendlamasas salas (en — ‘Sveču dienas salas’) ir neapdzīvotu vulkānisku salu grupa Dienvidsendviču salu arhipelāgā Atlantijas okeāna dienvidos. Administratīvi ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojušās arhipelāga ziemeļrietumos, ģeogrāfiski dažkārt tiek pieskaitītas Traversē salām. Šekltona šaurums tās atdala no Sondersa salas dienvidos, bet Brauna šaurums — no Visokijas salas ziemeļos. Grupā ir divas salas: lielākā Kendlmasa austrumos un mazākā Vindikeišena rietumos, tās atdala ap 4 km platais Nelsona šaurums. Salas kalnainas, Kendlamasa lielākoties klāta ar pastāvīgu ledus un sniega segu. Kendlmasas ziemeļrietumos atrodas aktīvs vulkāns Lucifera kalns.
Salu grupu 1775. gada 2. februārī, Sveču dienā, atklāja britu jūrasbraucēja Džeimsa Kuka ekspedīcija un nosauca tās par godu šai dienai. Vēlākās norvēģu un vācu ekspedīcijas ziņoja tikai par vienu salu un otrās salas eksistenci tikai 1930. gadā apstiprināja Discovery Investigations ekspedīcija, kas nostiprināja salām individuālos nosaukumus.
Postmodern Jukebox
Postmodern Jukebox, kuru plaši pazīst arī ar akronīmu PMJ, ir muzikāls kolektīvs ar mainīgu sastāvu, ko 2011. gadā dibināja organizētājs un pianists Skots Bredlijs. PMJ ir pazīstams ar populārās mūsdienu mūzikas pārveidi dažādos vintage žanros, īpaši 20. gadsimta sākuma formās, piemēram, svingā un džezā. Postmodern Jukebox ir vairāk nekā 1,5 miljardu YouTube skatījumu un 5 miljoni abonentu.
Katru nedēļu Postmodern Jukebox laiž klajā jaunu video YouTube vietnē. Lai gan sākumā lielākā daļa video tika uzņemti Bredlija dzīvojamajā istabā, laika gaitā izpildījumi kļuva sarežģītāki. Grupa ir izpildījusi gan Lady Gaga, gan The Strokes, gan Keitijas Perijas un White Stripes dziesmas. Kopš grupas pirmsākumiem kā neliela draugu grupa, kas rada mūziku kādā Kvīnsas pagrabā, Ņujorkā, Postmodern Jukebox ir piedalījušies 70 dažādi izpildītāji un tā koncertējusi sešos kontinentos.
Pols Skofīlds
Deivids Pols Skofīlds (en, dzimis, miris ) bija angļu aktieris.
Savā sešu desmitgadu ilgajā aktiera karjerā Skofīlds kļuva par vienu no nedaudzajiem, kurš savā karjerā saņēma visas trīs nozīmīgākās kino, televīzijas un teātra balvas — Amerikas Kinoakadēmijas balvu, Emmy balvu un Tony balvu. Viņš šīs balvas saņēma septiņu gadu laikā, kas ir īsākais periods starp visiem aktieriem, kuri to ir paveikuši.
Skofīlds 1962. gadā saņēma Tony balvu par Brodvejas uzvedumu "Cilvēks katrai situācijai" (A Man for All Seasons). 1966. gadā viņš saņēma Amerikas Kinoakadēmijas balvu kategorijā "Labākais aktieris galvenajā lomā" par šo pašu lomu filmas adaptācijā. 1969. gadā saņēma Emmy balvu par dalību televīzijas filmā Male of the Species.
Par lomu filmā "Savādā spēle" (1994) Skofīlds nominēts Kinoakadēmijas balvai kategorijā "Labākais aktieris otrā plāna lomā", savukārt par lomu filmā The Crucible (1996) viņš saņēma BAFTA kino balvu.
Roberts Konstantīns Švēde
Roberts Konstantīns Švēde (de; 1806-1871) bija latviešu cilmes vācbaltiešu gleznotājs portretists. Danpeltes un Viesītes (Dannenfeld und Weeßiht) muižu īpašnieks (1852-1865).
Jurijs Šuļmans
Jurijs Šuļmans (ru; en; dzimis, Minskā) ir ASV (agrāk PSRS un Baltkrievijas) starptautiskais lielmeistars šahā (1995).
Roberts Konstantīns Švēde
Dzīvesgājums
Cēlies no Vidzemes guberņas zemniekiem. Viņa ap 1755. gadu dzimušais vectēvs Pēteris bijis muižas skroderis, Dzimis 1806. gada 6. decembrī Rūjienas draudzes novada pasta darbinieka Gustava Frīdriha Švēdes (1777—1833) un viņa sievas Sofijas Jūlijas, dzimušas Klejas (1783—1834), astoņu bērnu ģimenē Meizakilas muižā (, Muižciemā). Bērnību pavadīja Burtniekos un Valmierā, kur viņa tēvs bijis Burtnieku muižas pārvaldnieks, vēlāk Pērnavas apriņķa tiesas notārs. Viņa jaunākais brālis Alberts (1820—1864) kļuva par kara inženieri, bet Leopolds (1823—1882) par ģenerālmajoru un Pēterburgas kuģubūvētavas inspektoru.
Robertam Švēdem bija tik spilgti izteiktas mākslinieka dotības, ka viņš nonāca Krievijas impērijas galma mākslinieka akadēmiķa Kārļa Nefa (Carl Timoleon von Neff, 1804-1876) aizbildniecībā un ieguva popularitāti kā portretu gleznotājs.
Jurijs Šuļmans
Biogrāfija
Piedzimis daudzkārtējā Baltkrievijas dambretes čempiona Marka Šuļmana ģimenē. Šahu iemācījies spēlēt 6 gadu vecumā. Pilnveidojies pie pazīstamā Baltkrievijas šaha trenera Alberta Kapenguta.
Roberts Konstantīns Švēde
Dzīvesgājums
1841. gadā mācīja zīmēt Aleksandra Arnoldi ģimenes locekļiem, kopā ar viņiem devās uz Pjatigorsku Kaukāzā. Zināms, ka tur viņš gleznojis Mihaila Ļermontova portretu pirms divkaujas 1841. gada jūlijā un pēc tam uz nāves gultas. 1842. gada 3. - 15. septembrī piedalījās mākslinieku gleznu izstādē Melngalvju namā Rīgā. 1847. gadā par Pēterburgas Mākslas akadēmijas prezidenta Leihtenbergas hercoga Maksimiliāna portretu viņam piešķīra brīvmākslinieka portretista nosaukumu (некласснный художник портретной живописи). Savukārt par lielkņaza Mihaila portretu viņam piešķīra Pēterburgas Mākslas akadēmijas akadēmiķa titulu. 1852. gadā nezināmu iemeslu dēļ Roberts Konstantīns Švēde pameta impērijas galvaspilsētu Pēterburgu un pārcēlās uz Rīgu. Viņš nopirka Danpeltes (Dannenfeld) muižu, kur Sēlpils un Sunākstes draudzes mācītājs viņu salaulāja ar Elizabeti Julianu Mariju Horsti. Danpeltē dzimuši seši no R. K. Švēdes otrās laulības bērniem. 1865. gadā atgriezās Rīgā.
Jurijs Šuļmans
Biogrāfija
1994. gadā uzvarējis Baltkrievijas šaha čempionātā un Isāka Boļeslavska memoriālā. Pēc šiem panākumiem Šuļmans tika iekļauts Baltkrievijas izlases sastāvā 1994. gada Pasaules šaha olimpiādē. Tāpat viņš ir piedalījies divās nākamajās olimpiādēs (1996, 1998). 1995. gadā uzvarējis Eiropas jauniešu šaha čempionātā (U20). 1997. gadā piedalījies Eiropas komandu šaha čempionātā. Baltkrievijas Valsts sporta akadēmijas absolvents.
Roberts Konstantīns Švēde
Dzīvesgājums
Miris 1871. gada 28. jūlijā Grēfenfeldē (Gräfenfeld) pie Limbažiem. Apglabāts Limbažu kapsētā.
Jurijs Šuļmans
Biogrāfija
1999. gadā pārcēlies uz dzīvi ASV. Beidzis Teksasas universitāti Dalasā un ieguvis bakalaura grādu informātikā, kā arī maģistra grādu biznesa vadībā. ASV turpinājis sekmīgi piedalīties šaha turnīros. 2005. gada Pasaules kausā šahā iekļuvis trešajā kārtā. 2006. gadā Sandjego kļuvis par ASV vicečempionu šahā, bet 2010. gadā Sentluisā atkārtojis šo panākumu. 2007. gadā kopā ar Vadimu Milovu uzvarējis starptautiskajā šaha turnīrā Čikāgā. 2008. gadā Talsā kļuvis par ASV šaha čempionāta uzvarētāju.
Roberts Konstantīns Švēde
Piemiņa
Limbažu novadpētniecības muzejā 1996. gada nogalē notika R. K. Švēdes 190. dzimšanas dienas svinības. Limbažu muzejā atrodas 27 viņa gleznotie darbi, tai skaitā arī mākslinieka pašportrets.
Jurijs Šuļmans
Biogrāfija
ASV izlases sastāvā 2008. gadā kļuvis par Pasaules šaha olimpiādes bronzas laureātu komandu kopvērtējumā.
2007. gadā nodibinājis starptautisku organizāciju «GM Shulman Chess Without Borders» («Lielmeistars Šuļmans: Šahs bez robežām»).
Personīgā dzīve
Jurija Šuļmana dzīvesbiedre ir Latvijā dzimusi šahiste Viktorija Ni. Viņiem ir dēls Gabriels (dzimis 2011. gadā).
6. tramvaju maršruts (Ščecina)
6. tramvaju maršruts ir Ščecinas sabiedriskā transporta tramvaju maršruts, kas kursē no Goclav (Gocław) līdz Pomožani (Pomorzany). Šis maršruts izveidots 1905. gadā.
6. tramvaju maršruta kopējais garums ir 21,83 km. Virziena Goclav — Pomožani kopējais garums ir 10,97 km, bet virziena Pomožani — Goclav kopējais garums ir 10,86 km.
6. tramvaju maršrutu apkalpo "Tramwaje Szczecińskie" Golencin tramvaju depo.
Maršruts
Virzienā Goclav — Pomožani tramvaji brauc pa šādām ielām: Liepu iela, Sviatovida iela, Stžalovska iela, Višeslava iela, Dembogurska iela, Tautas iela, Drucka-Lubecka iela, Pavla Stalmaha iela, Tomaša Nočnicka iela, Teofila Firlika iela, Ladi iela, Jana z Kolna iela, Velkijas piestātne, Kristofora Kolumba iela, Zigmunda Hmelevska iela un Smolaņska iela.
Virzienā Pomožani — Goclav tramvaji brauc pa šādām ielām: Smolaņska iela, Zigmunda Hmelevska iela, Kristofora Kolumba iela, Velkijas piestātne, Jana z Kolna iela, Ladi iela, Teofila Firlika iela, Andžeja Antoseviča iela, Tomaša Nočnicka iela, Pavla Stalmaha iela, Drucka-Lubecka iela, Tautas iela, Dembogurska iela, Višeslava iela, Stžalovska iela, Sviatovida iela un Liepu iela.
Pieturvietas
6. tramvaju maršrutā pavisam kopā ir 46 pieturas. Virzienā Goclav — Pomožani ir 23 pieturas, bet virzienā Pomožani — Goclav ir 23 pieturas.
Ārējās saites
Linie tramwajowe w Szczecinie
Matīss Kivlenieks
Matīss Edmunds Kivlenieks (dzimis, miris ) bija latviešu hokejists, vārtsargs. Kivlenieks aizvadījis astoņas spēles Nacionālās hokeja līgas kluba Kolumbusas "Blue Jackets" sastāvā.
Karjera
2011.—12. gada sezonā Kivlenieks vienā spēlē devās laukumā Latvijas čempionāta komandas Rīgas "Prizma" sastāvā. Tās junioru sistēmā vārtsargs aizvadīja arī nākamo sezonu, taču tad, 17 gadu vecumā, pārcēlās uz Ziemeļameriku. 2015.—16. gada sezonā spēlēja NAHL, taču tad pievienojās USHL vienībai Sioux City Musketeers. Tās sastāvā sezonu noslēdza ar labākajiem statistikas rādītājiem starp vārtsargiem un tika atzīts par līgas labāko spēlētāju.
2017. gada maijā noslēdza trīs gadu līgumu ar NHL klubu Kolumbusas "Blue Jackets", nākamo sezonu uzsākot AHL vienībā Klīvlendas "Monsters". 18. novembrī Kivlenieks pirmo reizi tika izsaukts uz "Blue Jackets". Tiesa, jau nākamajā dienā viņš atgriezās AHL. Tas tika darīts, lai "Blue Jackets" otrais vārtsargs Jonass Korpisalo gūtu spēļu praksi, aizvadot spēli AHL komandas sastāvā. 2019. gada rudenī atkārtoti tika izsaukts uz NHL, šoreiz divas spēles aizvadot uz komandas rezervistu soliņa kā otrais vārtsargs. Janvāra ievadā Kivlenieks kopā ar "Blue Jackets" bija divas nedēļas, taču vārtus turpināja sargāt Elvis Merzļikins.
2020. gada janvāra otrajā pusē, savainojumu gūstot Jonasam Korpisalo, Kivlenieks atkal atgriezās "Blue Jackets" sastāvā. Viņš debitēja NHL 2020. gada 19. janvārī ar uzvaru izbraukumā pret "Rangers" (2:1) un savā debijas spēlē saņēma spēles otrās zvaigznes titulu. Viņš kļuva par 25. Latvijas spēlētāju un piekto Latvijas vārtsargu NHL. Sezonas gaitā "Blue Jackets" sastāvā devās laukumā sešās spēlēs, tajās atvairot vidēji 89,8% pretinieku metienu. Oktobrī hokejists pagarināja līgumu ar "Blue Jackets" uz nākamajām divām sezonām. 2020.—21. gada sezonā "Blue Jackets" sastāvā aizvadīja divas regulārās sezonas noslēdzošās spēles.
Latvijas hokeja izlases sastāvā piedalījies 2018. un 2021. gada pasaules čempionātos. 2018. gadā Kivlenieks laukumā nedevās, taču 2021. gadā Rīgā notiekošajā turnīrā izlases vārtos aizvadīja četras spēles. Turnīru Latvijas izlase un Kivlenieks sāka ar 2:0 pirmo reizi vēsturē pārspējot Kanādu.
Nāve
2021. gada 4. jūlijā (5. jūlijā pēc Latvijas laika) M. Kivlenieks gāja bojā nelaimes gadījumā ASV Neatkarības dienas svinību laikā. Autopsijas rezultāti liecināja, ka nāves iemesls ir smagi iekšējie savainojumi, kad slīpi sasvēries uguņošanas stobrs raidīja savu saturu viņa virzienā. Uguņošanas sprādziena izraisītais triecienvilnis viņa tuvumā izraisīja nāvējošus sirds un plaušu bojājumus. Apbedīts Baldones kapos. Decembrī štata prokuratūra slēdza negadījuma izmeklēšanas lietu bez apsūdzību uzrādīšanas.
Piemiņa
"Blue Jackets" un "Monsters" fani Kivlenieka piemiņai novietoja ziedus, hokeja nūjas, balonus un plakātus pie Nationwide Arena un Rocket Mortgage FieldHouse haļļu ieejām. 2021. gada 5. jūlijā pirms Stenlija kausa finālsērijas ceturtās spēles Kivlenieks tika pieminēts ar klusuma brīdi.
Agrākais Kivlenieka komandas biedrs, tobrīd Vinipegas "Jets" uzbrucējs Pjērs Lūks Dibuā paziņoja, ka 2021.—22. gada NHL sezonu ierastā 13. numura vietā aizvadīs ar 80. numuru, ko "Blue Jackets" organizācijā valkāja Kivlenieks.
Bolderājas baznīca
Bolderājas baznīca var būt:
Tuklās šūnas
Tuklās šūnas ir audu leikocīti, kuru citoplazmā ir bazofilas granulas. Atšķirībā no bazofilajiem leikocītiem tuklās šūnas necirkulē pa asinsriti un atrodas audos (ādā, gļotādā, apkārt sīkiem asinsvadiem). Tuklās šūnas reaģē uz dažādām bojājošām iedarbībām, piedalās iekaisuma attīstīšanā, ir galvenās efektorās šūnas nekavējoša tipa hipersensitivitātē un ietilpst pirmajā aizsarglīnijā pret daudzšūnu parazītiem.
Apraksts
Tuklo šūnu diametrs variē no 10 līdz 20 µm. Tās ir ovālas ar bārkstainu virsmu. Membrānas fenotips izsakāms ar formulu FcεRI+ CD13+ CD29+ CD45+ CD117+ СD123+. Starp membrānas molekulām tuklo šūnu funkciju realizācijai vairāk ir izteikti receptori IgE: FcεRI.
Pilsēta zem liepām
"Pilsēta zem liepām" (ru) ir 1971. gada Latvijas PSR spēlfilma par Liepājas kaujām Otrajā pasaules karā. Filmas režisors ir Aloizs Brenčs. Filma uzņemta Rīgas Kinostudijā.
Tuklās šūnas
Apraksts
Citoplazmā atrodas dažāds bazofilo granulu skaits — no 10 līdz 150 granulām uz šūnu. Tuklo šūnu granulu sastāvs ir dažāds, taču visas satur vazoaktīvus amīnus, galvenais no kuriem ir histamīns, kas realizē lielu tuklo šūnu efektu daļu alerģiskās reakcijās. Turklāt granulās atrodas hondroitīnsulfāti A un C un/vai heparīns, bet dažiem dzīvniekiem (piemēram, trusim) arī serotonīns. Granulu sastāvā ietilpst arī enzīmi, galvenokārt proteāzes, kā arī dehidrogenāzes, peroksidāzes, RNSazes, histidīnkarboksilāzes un skābie glikozamīnglikāni.
Pilsēta zem liepām
Sižets
Vācu armijas priekšpulks 1941. gada vasarā sagrābj pasažieru vilcienu un mēģina ar to nemanīti iekļūt Liepājā. Šis plāns top zināms pilsētas aizstāvjiem un pa tām pašām sliedēm pretim vilcienam tiek nosūtīta lokomotīve. Sākas kaujas par Liepāju. Dakterim Balodim ir divi dēli — Jānis un Artūrs. Viens vada pilsētas aizstāvju rotu, bet otrs palīdz vācu karaspēkam.
Rotas komandiera Borisa Popova, kurš apprecējies kara priekšvakarā, sieva, kara mediķe, iet bojā atkāpšanās laikā, apšaudē ar vācu karaspēku.
Tuklās šūnas
Attīstīšanās
Pieņem, ka tuklajām šūnām un bazofilajiem leikocītiem ir kopējs priekštecis. Taču nav skaidrs, vai tas attīstās no kopēja mieloīda priekšteča vai ir viens no mieloīdas diferenciācijas pamatvirzieniem (eozinofilā-bazofilā).
Tuklo šūnu attīstīšanās notiek citādi, nekā bazofilajiem leikocītiem. Asinsritē nokļūst tuklo šūnu priekšteči (cilvēkiem šīm šūnām cirkulācijā ir CD13+ CD33+ CD34+ CD38+ CD117+ fenotips). No asinsrites tuklo šūnu priekšteči migrē audos (lielākoties zarnu gļotādā), kur tuklās šūnas nobriest.
Galvenie faktori, kuri nosaka tuklo šūnu diferenciāciju, ir cilmšūnu faktors (SCF) un interleikīns 3 (IL-3); kofaktori ir interleikīni 4 (IL-4), 9 (IL-9) un 10 (IL-10) un nervu augšanas faktors (NGF). Šie faktori galvenokārt veicina granulu veidošanos un šūnu proliferāciju. Gļotādās par tuklo šūnu attīstīšanas faktoru kalpo interleikīns 33 (IL-33). Tuklajām šūnām paliek spēja dalīties un tām ir ilgs dzīves garums — daži mēneši un pat gadi.
Masahiro Hamadzaki
Masahiro Hamadzaki (ja; dzimis, miris ) bija japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Rīgas kungi
"Rīgas kungi" ir Latvijas dokumentālā īsfilma, kas izdota 2015. gadā. Filmas režisore ir Adriāna Roze.
Filma saņēma trīs Lielā Kristapa balvas: "Labākais dokumentālās filmas operators", "Labākā īsmetrāžas dokumentālā filma" un "Labākais montāžas režisors".
Sižets
Dažādas ciltis var veidoties arī pilsētās. Filma tiek sekots vienai no šādām grupām - Rīgas velokurjeriem. Pilsētu novērojumus un attiecības starp kurjeriem atklāj gan rāciju sarunas, gan filmas varoņi Raitis, Pēteris, Šahists un Kurzeme.
1448. gads
1448. gads bija garais gads, kas pēc Jūlija kalendāra sākās pirmdienā.
HI
HI var nozīmēt:
Integratīvā medicīna
Integratīvā medicīna ir medicīnas novirziens, kas cenšas integrēt komplementārās un alternatīvās medicīnas ārstēšanas metodes ar modernās biomedicīnas izpratni par slimību patoģenēzi un veselības saglabāšanu. 1999. gadā Ziemeļamerikas universitāšu izveidotais Integratīvās Medicīnas un Veselības Akadēmiskais Konsorcijs (Academic Consortium for Integrative Medicine and Health) savā integratīvās medicīnas definīcijā uzsver, ka tā no jauna apstiprina ārsta un pacienta attiecību svarīgumu, tās fokusā ir viss cilvēks, tā ņem verā zinātniskos pierādījumus, un tā lieto visus piemērotos ārstēšanas un dzīvesveida maiņas paņēmienus, veselības aprūpi un dažādas specialitātes ar mērķi sasniegt optimālu veselību un izveseļošanos. Integratīvā medicīna tiek uzskatīta par jaunu primārās veselības aprūpes modeli, kas uzsver cilvēka ķermeņa un personības labklājību un dziedēšanu visās tās bioloģiskajās, psiholoģiskajās, sociālajās un garīgajās dimensijās.
2015. gadā ASV valdība nodibināja Komplementārās un integratīvās veselības nacionālo centru (National Center for Complementary and Integrative Health, NCCIH), kura nolūks ir "ar stingru zinātnisku pētījumu palīdzību noteikt komplementāro un integratīvo ārstēšanas veidu noderību un drošību, kā arī dot sabiedrībai zinātniski pamatotu informāciju lēmumu pieņemšanai veselības aprūpē."
Eiropā
2006. gadā Debrecenas universitāte publiskoja pētījuma rezultātus par netradicionālās medicīnas statusu Eiropas Savienības medicīnas augstskolās. Aptaujājot 265 medicīnas fakultātes Eiropas Savienības valstīs, tika atklāts, ka 40% augstskolu ir atvērtas dažu netradicionālās medicīnas metožu integrācijai.
Džons Kelhūns
Džons Koldvels Kelhūns (en, dzimis, miris ) bija ASV senators no Ziemeļkarolīnas, ASV viceprezidents no 1825. līdz 1832. gadam, prezidentu Džona K. Adamsa un Endrū Džeksona laikā. No 1844. līdz 1845. gadam bija ASV valsts sekretārs prezidenta Džona Tailera vadībā.
Zambijas sieviešu futbola izlase
Zambijas sieviešu futbola izlase ir nacionālā sieviešu futbola komanda, kas pārstāv Zambiju starptautiskās futbola sacensībās. Izlasi pārvalda Zambijas Futbola asociācija.
Džons Kelhūns
Kelhūns pieprasīja štatu tiesību paplašināšanu līdz pat iespējai nullificēt federālos likumus, aizstāvēja verdzību, pieprasot parlamenta minoritātes, šajā gadījumā - dienvidu štatu, tiesību ievērošanu. Kelhūna darbība un uzskati ietekmēja Amerikas Valstu Konfederācijas izveidošanos 1861. gadā.
Zambijas sieviešu futbola izlase
FIFA Pasaules kausā sievietēm pirmo reizi kvalificējās 2023. gada finālturnīram. Tajā izcīnīja vienu uzvaru pret Kostariku, bet pārējās divās grupu turnīra spēlēs zaudēja, līdz ar to neizkļuva no grupas. Vasaras olimpiskajās spēlēs tā ir spēlējusi vienu reizi — 2020. gada turnīrā. Grupu turnīra trīs spēlēs divas reizes zaudēja, nospēlēja neizšķirti pret Ķīnu, bet izslēgšanas spēlēm nekvalificējās. Āfrikas Nāciju kausā sievietēm pirmo reizi piedalījās 1995. gadā. Labākais sasniegums ir trešā vieta 2022. gadā.
2023. gada jūnijā FIFA Pasaules rangā sievietēm izlase bija 77. vietā.
Bolderājas katoļu baznīca
Bolderājas Jaunavas Marijas Debesīs uzņemšanas Romas katoļu baznīca ir Romas Katoļu baznīcas dievnams Gobas ielā 17, Rīgā. Vietējas nozīmes arhitektūras piemineklis.
Celtniecība tika sākta 1908. gadā pēc arhitekta Edgara Frīzendorfa projekta. Tai ir viens joms, rietumu pusē atrodas četrstāvu tornis. Ēka celta no dzeltenajiem ķieģeļiem. Draudzes telpu un altāra apsīdu sedz divslīpju jumts. 1919. gadā ēkai nodarīti nelieli bojājumi, apšaudē cietis tornis un fasādes daļas. 1944. gadā, Otrā pasaules kara laikā, apšaudē cietis tornis un sienas.
Gameta
Gameta (no grc (gametḗ) — 'sieva' vai γαμέτης (gamétēs) — ‘vīrs’) ir dzimumšūna, kas veidojas organismos, kuri vairojas dzimumiski un apaugļošanās laikā saplūst kopā ar citu pretējā dzimuma gametu, veidojot apaugļotu olšūnu — zigotu.
Dubļava
Dubļava ir ciems Balvu novada Bērzkalnes pagastā. Atrodas pagasta rietumu daļā 3 km no pagasta centra Bērzkalnes, 5 km no novada centra Balviem un 225 km no Rīgas.
Apdzīvotā vieta atrodas pie autoceļa P35.
Šigeo Jaegaši
Šigeo Jaegaši (ja; dzimis, miris ) bija japāņu futbolists, bijis Japānas futbola izlases dalībnieks.
Nacionālā izlase
!Kopā||45||11
Andris Morozovs
2006. gadā absolvējis Rīgas Starptautiskā ekonomikas un biznesa administrācijas augstskolu iegūstot uzņēmējdarbības vadītāja kvalifikāciju.
Pēc partijas neveiksmes 14. Saeimas vēlēšanās tās vadība mainījās, un kongresā 2023. gada janvārī A. Morozovu ievēlēja par vienu no trim līdzpriekšsēdētājiem.
Vilca (upe)
Vilca (de, fr, lb) ir Zaueres kreisā krasta pieteka Beļģijā un Luksemburgā. Iztece Beļģijā pie Bastoņas pilsētas. Tek dienvidaustrumu virzienā. Ietek Zauerē Buršeidas kopienā. Lielākā pieteka - Klerve.
Ukrainas karognesēji olimpiskajās spēlēs
Šajā uzskaitījumā apkopoti Ukrainas pārstāvji un sportisti, kas olimpisko spēļu oficiālajās ceremonijās nesuši valsts karogu.
Ukraina vasaras olimpiskajās spēlēs piedalās kopš 1996. gada un ziemas olimpiskajās spēlēs kopš 1994. gada.
Rekss Herisons
Sers Redžinalds Kerijs "Rekss" Herisons (en, dzimis, miris ) bija angļu aktieris.
Savu karjeru 1924. gadā sācis kā teātra aktieris. 1949. gadā saņēmis savu pirmo Tony balvu. Otro Tony balvu saņēmis 1957. gadā.
Papildus teātra aktiera karjerai, Herisons piedalījās arī vairākās filmās. Savu kino debiju piedzīvojis 1937. gadā, kopā ar Vivjenu Lī piedaloties romantiskajā komēdijā Storm in a Teacup. Pēc tam, kad viņš saņēma uzslavas par dalību britu filmā Major Barbara (1941), viņš tika pie lielākā lomām filmās Blithe Spirit (1945), Anna and the King of Siam (1946), The Ghost and Mrs. Muir (1947), "Kleopatra" (Cleopatra, 1963), "Mana skaistā lēdija" (My Fair Lady, 1964), par ko viņš saņēma Amerikas Kinoakadēmijas balvu kategorijā Labākais aktieris galvenajā lomā, un "Doktors Dūlitls" (Doctor Dolittle, 1967).
Ilzeskalna pareizticīgo baznīca
Ilzeskalna Svētās Dievmātes piedzimšanas baznīca jeb Kuļņevas Sāpju Dievmātes pareizticīgo baznīca (otrs nosaukums no 1899. gada) ir Latvijas pareizticīgo baznīcas dievnams Rēzeknes novada Ilzeskalna pagasta Kuļņevā. Valsts nozīmes arhitektūras piemineklis.
Vēsture
Remontu sāka par Ilzeskalna pagasta līdzekļiem bet 2011. gadā Rēzeknes pilsētas un Rēzeknes novada pašvaldības noslēdza vienošanos ar Krievijas vēstniecību Latvijā par baznīcas atjaunošanu līdz ģenerāļa Kuļņeva nāves 200. gadadienai. Rekonstrukcijas darbus veica SIA "Strek" ar Krievijas mecenātu un Krievijas vēstnieka Latvijā Aleksandra Vešņakova finansiālu atbalstu.
Celtne
Baznīca ir taisnstūra laukakmens celtne ar šķembu, iespiedumu apmetumu un ar pusapaļiem sānu izvirzījumiem nišu veidā. Labajā nišā apbedīts Jakovs Kuļņevs, kreisajā – Mihaila Kuļņeva sieva Nadežda Eleonora (mirusi 1837. gadā). Vēlāk dievnama sānu nišās un blakus tām apbedīti arī Mihails Kuļņevs un viņa mazdēls Nikolajs. Kapu vietas atrodas zem grīdas, virs tām novietoti divi vienādi balti pieminekļi sarkofāgu veidā. Kapa vieta ir unikāls apskates objekts, kas ir reti sastopams Latvijas pareizticīgo baznīcās. Baznīcas altāris veidots visā joma platumā. Tas ir klasiskas formas ar korintiskām formām. Īpaši jāatzīmē ikonostass – milzu būve antīka portika veidā, kas greznota ar 19. gadsimtā darinātām gleznām. Tas ir valsts nozīmes aizsargājamais piemineklis.
Pilnīga skaistule
"Pilnīga skaistule" (en) ir 2018. gada ASV kinokomēdija, kuras režisori ir Ebija Kona un Marks Silverstīns. Filmā galvenās lomas atveido Eimija Šumere, Mišela Viljamsa, Rorijs Skovels, Emilija Ratakovski, Eidija Braienta, Toms Hopers, Naomi Kempbela un Lorēna Hatone.
Filma stāsta par nedrošu sievieti, kura pēc galvas savainojuma iegūst lielu pašpārliecinātību savā izskatā.
Filmas "Pilnīga skaistule" pirmizrāde notika. Filma bija finansiāli veiksmīga, nopelnot 94,5 miljonus ASV dolāru. Tā saņēma dažādas kritiķu atsauksmes, galvenokārt slavējot Šumeres un Viljamsas aktierspēli. Tīmekļa vietnē Rotten Tomatoes filmai ir 35% vērtējums.
Nelsona šaurums (Dienvidsendviču salas)
Nelsona šaurums (en) ir ap 4 km plats jūras šaurums Dienvidsendviču salu arhipelāgā Antarktikā. Atdala Kendlmasas salu austrumos no Vindikeišenas salas rietumos Kendlmasas salu grupā.
Šaurumu 1775. gada 2. februārī atklāja britu jūrasbraucēja Džeimsa Kuka ekspedīcija. Atkārtoti to pētīja un nokartēja Discovery Investigations ekspedīcija 1930. gadā un nosauca to par godu kuģa Discovery II virsniekam Endrū Leidlo Nelsonam (Andrew Laidlaw Nelson).
Čīles sieviešu futbola izlase
Čīles sieviešu futbola izlase ir nacionālā sieviešu futbola komanda, kas pārstāv Čīli starptautiskās futbola sacensībās. Izlasi pārvalda Čīles Futbola federācija.
FIFA Pasaules kausa sievietēm finālturnīrā pirmo reizi spēlēja 2019. gadā, guva vienu uzvaru grupu turnīra pēdējā spēlē pret Taizemi, taču nespēja kvalificēties izslēgšanas spēlēm. Dienvidamerikas čempionātā Copa América Femenina Čīle ir divas reizes izcīnījusi otro vietu (1991. un 2018. gadā). 2019. gada martā FIFA Pasaules rangā sievietēm izlase bija 39. vietā.
Serotīnija
Nekriscence — mātes auga vai zara bojāeja.
Higriscence — mitrums (lietus, plūdi).
Soliscence — paaugstināts saules siltums (temperatūra).
Ksiriscence — atmosfēras ietekmē augs sāk izžūt.
Piriscence — uguns/ugunsgrēks..
Uguns izraisītā serotīnija
Uguns ir visizplatītākais, kā arī vislabāk izpētītais gadījums, un terminu 'serotīnija' visbiežāk lieto, lai apzīmētu piriscenci. Daži augi spēj reaģēt vairāk nekā uz vienu aktivizētāju, piemēram, Pinus halepensis čiekuri galvenokārt reaģē uz ugunsgrēku, bet arī uz ksiriscenci (atmosfēras apstākļiem). Arī Banksia augu sugas (sastopami galvenokārt Austrālijā) reaģē ugunsgrēka gadījumā, tomēr arī nekriscences gadījumā augs ļoti veiksmīgi izplata sēklas.
Piriscenci var uzskatīt kā veiksmīgu ekoloģisko adaptāciju tādās vietās, kur sausums un ugunsgrēki ir regulāri. Piemēram, Austrālijā serotīnija notiek vietās, kur ne tikai ir regulāri ugunsgrēki, bet ir oligotrofas augsnes un sezonāli sauss klimats. Tas izraisa milzīgu konkurenci uz barības vielām un mitrumu, kā rezultātā auga izdzīvošanas rādītāji ir zemi. Lai arī ugunsgrēks samazina konkurenci, pelni īslaicīgi palielina augsnēs barības vielu daudzumu, tādējādi pēc ugunsgrēka būtiski palielinās sēklu izdzīvošanas rādītāji. Turklāt sēklu dīgšana vienlaikus samazina iespēju, ka kāds no sējeņiem ies bojā.
No fizioloģijas viedokļa siltums pozitīvi ietekmē α-amilāzes aktivitāti, bet negatīvi proteāzes aktivitāti sēklās, kas galvenokārt ir novērots čiekuros serotīnijas gadījumā. Piemēram, parastās priedes (Pinus sylvestris) gadījumā proteāze mobilizē sēklu dīgļa proteīnu rezerves, bet amilāze cietes rezerves pārvēršas cukurā, kas agrīnā dīgšanas stadijā piegādā enerģiju. Tādējādi proteāzes un α-amilāzes darbības novērš tūlītēju sēklu dīgtspēju uzreiz pēc ugunsgrēka, veicinot sēklu izdzīvošanu.
Piņķu Sv. Nikolaja luterāņu baznīca
'''Piņķu Sv. Nikolaja evaņģēliski luteriskā baznīca''' ir luterāņu dievnams, kas atrodas Mārupes novada Babītes pagasta centrā Piņķos. Valsts nozīmes arhitektūras piemineklis nr. 8485, kas atrodas Piņķos. Baznīcā atrodas arī Valsts nozīmes mākslas piemineklis nr. 4195 "Kauss un patēna" (1709).
Vēsture
Babītes draudzes novada Sv. Nikolaja (jūrasbraucēju patrona) kapelu, tāpat kā tālāk esošās Sv. Annas un Sv. Jāņa kapelas pie senā Lielupes kara ceļa uz Zemgali jau 13. gadsimtā izveidojuši Daugavgrīvas cisterciešu klostera mūki. Jauna koka baznīca uzcelta un iesvētīta pēc Otrā Ziemeļu kara, 12 verstis no Rīgas uzkalnā pie Piņķu muižas "no kokiem, ko atveda no Kurzemes lielkunga mežiem".
Ap 1850. gadu Rīgas rāte nolēma par pilsētas līdzekļiem celt jaunu mūra baznīcu iepriekšējās koka baznīcas vietā. Rīgas pilsētas arhitekts Johans Daniels Felsko 1856. gadā izstrādāja ēkas projektu, kura neogotisko variantu 1862. gadā atbalstīja Rīgas rātes kases kolēģija. Tomēr baznīcas celtniecību sāka tikai 1872. gadā un pabeidza ar tās iesvētīšanu.
Aleksandra Čaka "Mūžības skartajos" ir dzejojums "Sprediķis Piņķu baznīcā" par notikumu Pirmā pasaules kara laikā 1916. gada 1. augustā (19. jūlijā pēc vecā stila), kad 5. Zemgales latviešu strēlnieku bataljons ceļā uz frontes Smārdes iecirkni apstājies Piņķu baznīcā, kur pulkvedis Jukums Vācietis noturēja svinīgu uzrunu, kam par godu baznīcas priekšā 1988. gada 26. novembrī uzstādīts piemiņas akmens. Daži vēsturnieki uzskata, ka šāds notikums nav bijis un "Sprediķis Piņķu baznīcā" ir tikai A. Čaka "fantāzijas auglis", kamēr citi pamato notikuma patiesumu.
2003. gadā uzsāka baznīcas ērģeļu atjaunošanu, 2004. gadā veica Piņķu baznīcas jumta un torņa stāva restaurāciju. 2018. gada septembrī baznīcas tornī izcēlās ugunsgrēks, kas smagi sabojāja pašu torni. Torņa atjaunošana pabeigta 2019. gada janvārī.
Azohas ala
Azohas ala vai Azihas ala (az, hy) ir sešu alu komplekss netālu no Azohas ciemata Azerbaidžānas Hodžavendas rajonā, kas atrodas Kuručajas upes kreisajā krastā 1400 m virs jūras līmeņa. Arheoloģisko izrakumu laikā tika atklāti divi Mustjē kultūras un divi Ašelas kultūras slāņi. Gan Ašelas slāņos, gan Mustjē slāņos atrasti vienkārši akmens darbarīki. No ziemeļiem un dienvidiem alu ieskauj blīvs mežs.
Laika posmā no 1992. līdz 2020. gadam teritoriju, kurā atrodas Azohas ala, kontrolēja starptautiski neatzītā Arcahas Republika. 2020. gada oktobrī apgabals atgriezās Azerbaidžānas kontrolē, taču Arcahas Republika turpina pretendēt uz šo un tai piegulošo teritoriju.
Atrašanās vieta
Azohas ala atrodas 3 km uz ziemeļaustrumiem no Tugas ciema un 14 km uz ziemeļrietumiem no Fizuli pilsētas Azerbaidžānā, netālu no Azohas ciema Kalnu Karabahā, Guručajas upes kreisajā krastā, 1400 metru augstumā virs jūras līmeņa. Azohas alas platība ir 800 m2. Ala atrodas mežā. Azohas alai ir 7 izejas dažādos virzienos, no tām 5 ir izpētītas.
Atklāšanas vēsture
Paleontoloģisko apmetnes vietu Azohas alā 1960. gadā atklāja Azerbaidžānas arheologs Mamedali Huseinovs. Veicot izpēti Azohas alā, tika atrasts pirmsneandertāliešu vīrieša — azihantropa (Azykhanthropus) apakšžoklis. Tas bija izcils zinātnisks atklājums, jo pasaules arheoloģijas vēsturē šāda veida atradums bija tikai piektais pēc kārtas. Tas ir ļoti līdzīgs Totavelas cilvēka paleoantropoloģiskajiem atradumiem Totavelas apmetnē Francijas dienvidrietumos. Šis apstāklis ​​ļāva antropologiem pirmo reizi secināt, ka Eiropā neandertāliešu priekšteči apdzīvojuši plašus apvidus.
1960. gada vasarā vietējie mednieki parādīja arheologiem divas ieejas dažādās grotās virs Azohas un Salakatinas ciematiem. Pēc tam izrādījās, ka abas ieejas ir savienotas ar koridoru, kura platība ir vismaz 8000 m2. Kopš tā laika līdz 1980. gadam alā tika veikti izrakumi. Ir atjaunots koridors, kas sadalīts ar 8 majestātiskām grotām ar augstiem, 20 metru kupoliem un 2 metrus augstām stalaktītu kolonnām, kuru apkārtmērs ir 1,5 metri. Arheologi atklāja 14 metrus biezu augsnes slāni, kurā viņiem izdevās konstatēt 10 dažādu periodu slāņus, kas piederēja dažādiem agrā un vidējā paleolīta posmiem: pirmsašelas akmens kultūrai, Ašelas kultūrai un Mustjē kultūrai.
Slānī tika atrasti vairāk nekā trīs tūkstoši akmens instrumentu un vairāk nekā 30 tūkstoši pārakmeņojušos dzīvnieku kaulu. Zemākajos slāņos (tie ir 1 - 1,5 miljonus gadu veci) atrasti primitīvi akmens instrumenti, kas atgādina Olduvajas kultūrai raksturīgos. Alā tika atrasti lāča kauli. Lāča galvaskausā bija skrāpējumi, kas tika uzskatīti par primitīvas cilvēka mākslas elementiem. Lāču galvaskausi alā bija paslēpti nomaļā vietā. Domājams, ka tas ir saistīts ar pirmatnējā cilvēka uzskatiem. Cilvēki alā dzīvoja līdz pēdējam apledojumam, kura laikā viņi bija spiesti pamest apkārtni. Alā arheologi ir atraduši dažādu aizvēsturisku dzīvnieku kaulus — alu lāču, zobenzobu tīģeru un virkni citu, kā arī primitīvus instrumentus no akmens.
Arheoloģisko izrakumu laikā, kas tika veikti 1960.-1973. gadā, Azohas alas atradumos tika atklāti 6 kultūras slāņi; I un II slānī tika atrastas viduslaiku, bronzas un enolīta periodu materiālās atliekas. Azohas alas III slānī tika atrastas vidējā paleolīta akmens instrumentu un dzīvnieku kaulu paliekas. Arheoloģisko izrakumu laikā IV slānī, kura biezums ir aptuveni 1-1,2 m, netika atrasts neviens materiālās kultūras paraugs, tāpēc šo slāni dēvē par "mēmo slāni". Arheoloģiskie izrakumi alas V-VI slāņos satur bagātīgas paleolīta laikmeta senās, vidējās un vēlās Ašelas kultūras materiālās un kultūras paliekas.
1974.-1985. gadā Azohas alā tika veikti arheoloģiskie nogulumu izrakumi zem 6. slāņa un atklāti vēl 4 slāņi.
1974.-1975. tika veikti arheoloģiskie izrakumi VII, VIII, IX un X slānī. Šeit tika atrasti neapstrādāti akmens instrumenti.
Alā tika atrastas nožogotu pavardu paliekas un primitīvs mājoklis (no akmeņiem veidots aplis), kas pastāvēja apmēram pirms 300 tūkstošiem gadu, neandertāliešu slēpnis ar alu lāču galvaskausiem, kas acīmredzami kalpoja kā pielūgsmes objekti. 1968. gadā tika atrasti senā cilvēka (jaunas meitenes) apakšžokļa fragmenti. Tomēr tā datēšana sagādāja grūtības ekspedīcijas darba līmeņa dēļ. Fakts ir tāds, ka saskaņā ar pašu Azerbaidžānas arheologu atzinumu viņu pierakstos un ziņojumos ir “zināmas neskaidrības”. Jo īpaši šo "neskaidrību" dēļ palika nenoskaidrots, kurā arheoloģiskajā slānī atrasts vērtīgākais atradums. Tāpēc radās datējuma precizitātes robežu palielināšanās no 450 līdz 250 un pat 100 tūkstošiem gadu pirms mūsu ēras. Mūsdienās parasti uzskata, ka žokļa īpašniece dzīvojusi apmēram pirms 250 tūkstošiem gadu.
Pirmie ugunskuri Azohā parādījās pirms 700-600 tūkstošiem gadu.
Rjodzo Sudzuki
Rjodzo Sudzuki (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||24||0
Tripole (Grieķija)
Tripole (el), ir pilsēta Grieķijā, Arkādijas nomes, Tripoles dēma centrs. Atrodas 655 metrus v.j.l. Peloponēsas centrālajā daļā, 129 km uz dienvidrietumiem no Atēnām. 2011. gadā šeit dzīvoja 30 866 iedzīvotāji.
Tripoles rietumos atrodas 7. autostrāde, kas Eiropas E65 maršruta daļa. Nacionālais 39 ceļš, Eiropas E961 maršruts savieno Tripoli ar Spartu un Gitiju. Gar pilsētas dienvidu robežu iet nacionālais 7 ceļš no Korintas uz Kalami.
Vēsture
Par pilnīgu kontroli Morejā viduslaikos bezrezultatīvi cīnījās Bizantija, Venēcijas republika un Latīņu impērija.
Mūsdienu Tripoli 1770. gadā dibināja osmaņi, kuri uzcēla cietoksni un labi nocietinātu pilsētas centru, kas kļuva par turku varas atbalsta bāzi Morejā.
Pēc cietokšņa uzcelšanas sākās intensīva apkārtnes islamizācija. Pilsētas iedzīvotāju lielāko daļu sastādīja turki, pārturkoti musulmaņi un ebreji-sefardi.
Pilsēta un tās apkārtne trīs reizes kļuva par asiņaina slaktiņa vietu. 1820. gadā kristiešu apkaušanu noorganizēja musulmaņi, kas baidījās no grieķu neatkarības kustības. 1821. gadā Tripoli aplenca grieķu sacelšanās spēki, un aplenkums beidzās ar turku un ebreju masveida slaktiņu. Tika nogalināts 8000—10 000 vīriešu, sieviešu un bērnu. 1825. gadā ēģiptiešu ģenerālis Ibrahims Pašā, dzimis kā pareizticīgais grieķis, un būdams turku sabiedrotais, atkal ieņēma pilsētu un noorganizēja kristiešu slaktiņu, kas bija beidzamais konflikts šīs pilsētas vēsturē.
Ināra Ņefedova
Ināra Ņefedova (dzimusi Ināra Brūmane 1930. gada 30. martā Naukšēnu pagastā; mirusi ) bija latviešu skolotāja un mākslas zinātniece, Latvijas Nacionālā mākslas muzeja direktore.
Dzīvesgājums
Mācījās Naukšēnu pamatskolā, Rūjienas vidusskolā un Valmieras pedagoģiskajā skolā. Strādāja Naukšēnu skolā par latviešu valodas skolotāju, tad par Valmieras 1. astoņgadīgās skolas mācību daļas vadītāju, no 1962. gada par skolas direktori. Līdztekus neklātienē studēja Latvijas Mākslas akadēmijā, strādāja par Siguldas kultūras nama direktori.
1966.—1975. gadā bija Latvijas PSR Mākslas muzeja direktora vietniece zinātniskajā darbā, 1975.—1987. gadā muzeja vadītāja.
Mirusi 2022. gada 6. janvārī.
Edvards Benešs
Edvards Benešs (cz; dzimis, miris ) bija čehoslovaku politiķis, viens no Čehoslovakijas izveidotājiem un tās prezidents no 1935. līdz 1948. gadam.
Dzīvesgājums
Dzimis zemnieku ģimenē. Pēc studijām Kārļa Universitātē Prāgā devās uz Franciju, kur turpināja izglītību. Pirmā pasaules kara laikā kopā ar Masariku un Štefāniku izvirzījās par vienu no Čehoslovākijas veidošanas līderiem ārzemēs. Pēc Čehoslovākijas nodibināšanās kļuva par valsts ārlietu ministru, bet 1935. gadā — par Čehoslovākijas otro prezidentu.
Yaogan 8
Yaogan 8 jeb JB 9-1 ir Ķīnas militārais Zemes tālizpētes pavadonis. Tas orbītā tika palaists 2009. gadā.
Oficiāli tika paziņots, ka pavadonis paredzēts "zinātniskiem eksperimentiem, zemes novērošanai, graudaugu ražas novērtēšanai un katastrofu novērošanai". Eksperti domā, ka kosmiskajā aparātā uzstādīts sintezētās apertūras radars vai optiski elektroniskās izlūkošanas aparatūra, kura izgatavota Čančuņas Gaismas tehnoloģiju institūtā.
Pavadoni izgatavoja Ķīnas Kosmosa tehnoloģiju akadēmijā ietilpstošā Šanhajas aerokosmisko tehnoloģiju akadēmija.
Lidojuma gaita
Yaogan 8 tika palaists 02:31 UTC ar nesējraķeti Chang Zheng 4C no Taijuaņas pavadoņu palaišanas centra Ķīnas vidienē un ievadīts solārsinhronā orbītā. Kopā ar to tika palaists Ķīnas radioamatieru pavadonis Xiwang 1.
Fix Price
Fix Price ir Krievijas mazumtirdzniecības veikalu tīkls, kas dibināts 2007. gadā. To dibināja uzņēmēji Sergejs Lomakins un Artjoms Hačatrjans. 2016. gadā uzņēmums izgāja starptautiskajā tirgū. Šobrīd ir atvērti vairāk nekā 2700 veikali Krievijā, Kazahstānā, Gruzijā, Baltkrievijā un arī Latvijā. Pašlaik Latvijā ir 30 Fix Price veikali, tie atrodas Rīgā, Balvos, Liepājā, Rēzeknē, Siguldā, Jelgavā, Ogrē, Ķekavā, Dreiliņos, Olainē, Salaspilī, Jēkabpilī un Daugavpilī atrodas divi. Veikali "Fix Price" Latvijā atrodas šādās adresēs:
Zemes degunragputni
To tuvākie radinieki ir degunragputnu dzimtas putni, ar kuriem nesenā pagātnē zemes degunragputni tika klasificēti vienā dzimtā.
Kopīgās īpašības
Zemes degunragputni ir liela auguma putni ar lieliem, liektiem knābjiem, košu, neapspalvotu sejas ādu un tādas pašas krāsas paseksti. Lielākais no abiem ir Kāpzemes degunragputns (Bucorvus leadbeateri), kurš sver līdz 6,2 kg, bet tā ķermenis ir 1,2 metrus garš.
Mijavas apriņķis
Mijavas apriņķis (sk) ir Slovākijas Trenčīnas apgabala administratīvā iedalījuma vienība. Robežojas ar Trenčīnas apgabala Nove Mesto pie Vāhas apriņķi, Trnavas apgabala Pještjanu, Trnavas, Senicas un Skalicas apriņķi, kā arī Čehiju.
Zemes degunragputni
Kopīgās īpašības
Abas sugas atšķirībā no tuvu radniecīgajiem degunragputniem uzturas un ligzdo uz zemes. Barojas ar kukaiņiem, čūskām, mazākiem putniem, abiniekiem un bruņurupučiem. Zemes degunragputni ir vieni no visilgāk dzīvojošiem putniem pasaulē, bet Kāpzemes degunragputns pieaug vislēnāk no visiem putniem un, iespējams, ir visilgāk dzīvojošais putns pasaulē.
Mijavas apriņķis
Netipiski citiem valsts rajoniem, Mijavas apriņķī absolūts iedzīvotāju vairākums ir luterticīgie. Mijavas apriņķa Kašariskas ciemā dzimis Milans Rastislavs Štefāniks (Milan Rastislav Štefánik, 1880-1919).
Zemes degunragputni
Sistemātika
Zemes degunragputnu dzimta (Bucerotidae)
Sūcene
Sūcene ir Rūbežupes kreisā krasta pieteka Balvu novadā.
Izteka - no Stompaku purva. Tek rietumu virzienā. Ietek Rūbežupē pie Brieževas. Upi šķērso valsts autoceļs P35 (Gulbene—Balvi—Viļaka—Krievijas robeža (Vientuļi)).
Hisao Kami
Hisao Kami (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||15||0
Jupiters LXVI
Jupiters LXVI ir neliels Jupitera pavadonis. To 2017. gadā atklāja zinātnieku komanda, kuru vadīja Skots Šepards (Scott S. Sheppard). Pēc atklāšanas pavadonim tika piešķirts pagaidu apzīmējums S/2017 J 5.
Starptautiskā Astronomijas savienība pavadonim piešķīra pastāvīgo nosaukumu Jupiters LXVI.
Jupiters LXVI ir neliels pavadonis, diametrs tikai apmēram 2 km. Tas pieder Karmes grupai.
Ansis Petrevics
Ansis Petrevics ( — ) bija Latvijas jurists, politiķis un sabiedrisks darbinieks. Bijis Latvijas tieslietu (1926), finanšu (1928—1931) un iekšlietu ministrs (1931). Andreja Petrevica brālis.
Izglītība un dzīve Krievijā
Ansis Petrevics piedzima Grobiņas pagasta "Vērpjos". Mācījies Grobiņas pamatskolā, vēlāk — Liepājas pilsētas skolā. Kā eksterns nokārtojis tautskolotāja eksāmenus. No 1902. līdz 1905. gadam bijis skolotājs Pērkones pamatskolā, Skrundas draudzes skolā, pēc tam Rīgas Svētā Jāņa baznīcas skolā un Celma privātskolā. Bijis Latvijas pirmais delegāts Viskrievijas skolotāju kongresā. 1905. gadā sācis strādāt "Pēterburgas Avīžu" redakcijā. 1908. gadā pārcēlies uz Maskavu, kā eksterns nolicis ģimnāzijas gala pārbaudījumus.
No 1910. līdz 1912. gadam strādājis laikraksta "Dzīve" redakcijā Liepājā. 1913. gadā absolvējis Maskavas komercinstitūtu, bet 1916. gadā — Demidova juridisko liceju Jaroslavļas pilsētā. No 1915. līdz 1917. gadam strādāja par skolotāju uz Maskavu evakuētajā G. Odiņa tirdzniecības skolā, kā arī bija Zemstu un pilsētu savienības ierēdnis.
Atgriešanās Latvijā
1918. gada decembrī atgriezās Latvijā, dzīvoja Liepājā, iecelts par Liepājas apgabaltiesas miertiesnesi. Bijis Lejaskurzemes apgabala pārvaldes juriskonsults. kļuvis par zvērinātu advokātu Jelgavā. No 1919. līdz 1920. gadam bija Tautas padomes loceklis no Latvijas Radikāldemokrātiskās partijas (vēlāk — Latvijas Darba partija). No 1919. līdz 1925. gadam bija Liepājas domes deputāts un Liepājas Latviešu biedrības priekšnieks. Piedalījies 2. (1925) un 3. Saeimas (1928) vēlēšanās, abas reizes neveiksmīgi.
kļuvis par zvērinātu advokātu Rīgā. iecelts par tieslietu ministru Kārļa Ulmaņa vadītajā valdībā, amatā bijis līdz valdības krišanai maijā. kļuva par finanšu ministru Hugo Celmiņa Ministru kabinetā, amatā bijis līdz 1931. gada martam, kad viņu iecēla par iekšlietu ministru Ulmaņa jaunajā valdībā. Valdība beidza darbu decembrī, kad darbu uzsāka jaunais Saeimas sasaukums.
1929. gada janvārī ievēlēts Liepājas pilsētas domē no Nacionālās apvienības saraksta. Pēc 1931. gada atsāka zvērināta advokāta praksi Rīgā. No 1934. gada bija arī Latvijas Tirdzniecības un rūpniecības kameras loceklis.
Izsūtīšana un nāve
Padomju okupācijas laikā arestēts un izsūtīts uz Molotovas apgabala Usoļlagu, kur miris.
Bratislavas apgabals
Bratislavas apgabals ir viens no Slovākijas apgabaliem valsts rietumos. Tas robežojas ar Trnavas apgabalu ziemeļos un austrumos, kā arī Austriju rietumos un Ungāriju dienvidos.
Administratīvais iedalījums
Apgabalā 8 apriņķi - Bratislavas I apriņķis, Bratislavas II apriņķis, Bratislavas III apriņķis, Bratislavas IV apriņķis, Bratislavas V apriņķis, Malacku apriņķis, Pezinokas apriņķis, Senecas apriņķis.
Pilsētas
Apgabalā ir 7 pilsētas: Kursīvā - pilsētas, kas nav apriņķu centri.
Patrimps
Patrimps (dažkārt minēts arī kā Potrimps, Autrimps un Natrimps) prūšu mitoloģijā ir jūras un auglības dievs, viens no trim galvenajiem prūšu pielūgtajiem dieviem. Videvuta karogā viņš ir attēlots kā līksms jauneklis ar graudu vārpu vainagu galvā.
Cilme
Lietuviešu valodnieks Kazimirs Būga vārda cilmi skaidro ar sakni trimp-, kas ir līdzīgs lietuviešu darbības vārdam trempti (mīdīties, slāt).
Vēsture
Pirmo reizi Natrimps minēts 1418. gada Varmijas bīskapa pāvestam Martinam V adresētā memorandā Collatio Espiscopi Varmiensis, kurā bīskaps atgādina par Vācu ordeņa sekmīgi kristītajiem Prūsijas pagāniem, kuri iepriekš pielūdza „dēmonus” Patrimpu un Pikolu.
Trimpus
Vecais Stenders savā skaidrojošajā latviešu-vācu vārdnīcā minēja arī seno latviešu dzīru dievību Trimpu (Trumpi), kuram tie "pusi sava lauka novēlēja un tā viņu godināja, ka paši vislabākajā veidā priecīgi notiesāja. Šim Trimpum bija padoti divi citi: jūras dievs Antrimpus un ūdeņu un avotu dievs Potrimpus, ka tie kā īsti uzticami Trimpus dzīru biedri pie puslauka labumiem arī savu bagāto daļu no jūras un upēm pievienoja".
Mana bērna māte
"Mana bērna māte" (en) ir 2008. gada ASV romantiska komēdijas filma, kuras režisors ir Maikls Makkallers. Filmā galvenās lomas atveido Tīna Feja, Eimija Polere, Gregs Kinnīrs, Dekss Šepards, Romenijs Malko, Mora Tīrnija, Holende Teilore un Sigurnija Vīvere.
Filma stāsta par veiksmīgu, vientuļu uzņēmēju, kas sapņo par bērnu, bet atklāj, ka ir neauglīga. Viņa nolīgst strādnieku šķiras sievieti, lai viņa kļūst par viņas surogātmati.
Filmas "Mana bērna māte" pirmizrāde notika un to izplatīja Universal Pictures. Tīmekļa vietnē Rotten Tomatoes filmai ir 63% vērtējums.